Ego Hugo, Dei gratia dux Burgundiæ et Albinii comes, omnibus præsentibus et futuris notum facio et cum hac carta in veritate testor et recognosco me, laude et assensu filiorum meorum Oddonis et Alexandri, bono animo concessisse carissimæ consanguineæ meæ Matildi, comitissæ Tornodori, quod si abrenuntiaverit sæculo vel in extremis vitæ suæ, licenter possit dare Deo et beato Petro Cluniacensi quicquid emit a me apud Hiz, pro remedio animæ suæ et meæ, pariterque nostrorum. Testes sunt Gobertus, abbas Fontaneti; Stephanus de Corraboil, monachus; magister Hugo, capellanus meus; Odo, archipresbyter Tullonis; Johannes, clericus meus. Anno Dominicæ incarnationis M. C. LXXXVI.